hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy en
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
FIP.am-ը հանդիսանում է փաստերի ստուգման ոլորտի առաջատարը Հայաստանում։
FIP.am-ի հիմնական նպատակն է բացահայտել պաշտոնյաների, պաշտոնական մարմինների ու լրատվամիջոցների կողմից հրապարակված՝ իրականությանը չհամապատասխանող տեղեկությունները:
Մեր լրագրողները սահմանափակված են լրագրողական էթիկայի կանոններով, ինչպես նաև Հայաստանի Հանրապետության օրենսդրությամբ: Մենք չենք ներկայացնում որևէ քաղաքական կուսակցության կամ այլ խմբի շահեր:
Գերակա շահը, որով առաջնորդվում են մեր լրագրողները, ակնհայտ ապատեղեկատվության տարածման կանխարգելումն է:
Տեղեկատվության տարածմամբ մեր թիմը չի նպաստում, դրդում կամ արդարացնում ագրեսիվ պատերազմները, մարդու իրավունքների ոտնահարումները, ինչպես նաև մարդկության կամ բնության դեմ հանցագործությունները:
FIP.am-ը չի հրապարակում այնպիսի նյութեր, որոնք խախտում են մարդկանց անձնական կյանքի գաղտնիությունը կամ արժանապատվության իրավունքը:
Գլխավոր խմբագիրը  խմբագրում է «Փաստերի ստուգման հարթակի» հոդվածները, փնտրում, հավաքում է տեղեկատվություն, պատրաստում հրապարակումներ և համակարգում «Փաստերի ստուգման հարթակի» աշխատանքը։
Խմբագիրը խմբագրում է «Փաստերի ստուգման հարթակի» հոդվածները և տեսանյութերի տեքստերը։
Լրագրողը մեդիադաշտի ամենօրյա մոնիտորինգ է իրականացնում, վերհանում գլխավոր քարոզչական թեզերը, ստուգում այդ մոնիթորինգի հիման վրա հայտնաբերված կասկածելի փաստերը և այդ աշխատանքի արդյունքում պատրաստում է հոդվածներ: Անհրաժեշտության դեպքում լրագրողը ստեղծում է նաև հոդվածի վիզուալ մասը
(ինֆոգրաֆիկաներ, տեսանյութեր, էքսփլեյներներ և այլն)։
Մեդիա մոնիթորինգի մասնագետը ամենօրյա ռեժիմով հետևում է օրվա լրահոսին՝ օնլայն մամուլի և հեռուստատեսության առաջարկած բովանդակությանը։ Նա առանձնացնում է կասկածելի, մանիպուլյատիվ, ենթադրաբար կեղծ կամ կեղծ տեղեկությունները և դրանք փոխանցում փաստերը ստուգող լրագրողներին։ Մեդիա մոնիթորինգի մասնագետի պարտականությունների մեջ է մտնում նաև նյութերի պատրաստման ժամանակ լրագրողներին աջակցելը՝ նրանց համար անհրաժեշտ ինֆորմացիա և նյութեր հավաքագրելու միջոցով։
Հիմնական կրթությամբ միջազգային հարաբերությունների մասնագետ է (ԵՊՀ)։ 2010-ից զբաղված է լրատվության ոլորտում։ 2022-ի սկզբից աշխատում է «Փաստերի ստուգման հարթակում», որպես գլխավոր խմբագիր։
Վահե Ղուկասյանը՝ մասնագիտությամբ արևելագետ, 2013 թվականից աշխատում է մամուլի ոլորտում։ 2015 թվականից գրում է վերլուծական հոդվածներ «Իրազեկ քաղաքացիների միավորում» ՀԿ-ի համար՝ անդրադառնալով արտաքին քաղաքական զարգացումներին։ 2016 թվականից հանդիսանում է «Իրազեկ քաղաքացիների միավորման» խմբագիր։
2008-2016թթ. սովորել է Հայաստանի պետական ճարտարագիտական համալսարանում։ 2012-2014թթ. ծառայել է ՀՀ Զինված ուժերում։ 2014-2018թթ. աշխատել է մասնավոր սեկտորում։ 2018թ. հոկտեմբերից աշխատում է «Փաստերի ստուգման հարթակում»՝ որպես լրագրող:
Նելլի Լազարյանը 2001-2006թթ. սովորել է ՀՊՄՀ Կուլտուրայի ֆակուլտետի ժուռնալիստիկայի բաժնում։ 2010-2011թթ. աշխատել է A1plus.am կայքում։ 2011-2019թթ. աշխատել է Tert.am կայքում։ 2019թ-ի նոյեմբերից աշխատում է «Փաստերի ստուգման հարթակում»՝ որպես լրագրող:
2013թ․ ավարտել է Երևանի պետական համալսարանի ժուռնալիստիկայի ֆակուլտետը: 2014 թվականից աշխատել է «Անկախ» շաբաթաթերթում: «Մեդիալաբ» արվեստի այլընտրանքային դպրոցի 2015-2016 ուստարվա շրջանավարտ է: 2019 թ-ից թղթակցում է «Երևան» և «Regional Post» ամսագրերին: Նույն տարում «Եվրոպական hամերաշխության կորպուս» ծրագրի շրջանակներում կամավորական աշխատանք է կատարել Խորվաթիայի Պուլա քաղաքում՝ համահեղինակելով ռադիո հաղորդում «RadioRojc»-ում: 2019թ-ի հոկտեմբերից աշխատում է «Փաստերի ստուգման հարթակում» ՝ որպես լրագրող:
Նանե Մանասյանն ավարտել է Երևանի պետական համալսարանի Ժուռնալիստիկայի ֆակուլտետը, այնուհետև Արևելագիտության ֆակուլտետի Թյուրքագիտության բաժնի մագիստրատուրան։ Լրագրությամբ զբաղվել է 2014թ․, աշխատել է «Լրատվական ռադիոյում», PanARMENIAN.Net կայքում, «Երկիր Մեդիա», «Արմենիա» հեռուստաընկերություններում։ 2013թ․ «Երիտասարդական ակումբների դաշնության» աշխատակազմի անդամ է, 2017-2019թթ․ զբաղեցրել է  «Երիտասարդական ակումբների դաշնության» գլխավոր քարտուղարի պաշտոնը։ 2019 թվականից աշխատում է «Իրազեկ քաղաքացիների միավորում» ՀԿ-ում՝ որպես մեդիա մոնիթորինգի մասնագետ։ 2021թ․ սեպտեմբերից աշխատում է «Փաստերի ստուգման հարթակում»՝ որպես լրագրող:
Նարեկ Մարտիրոսյանը սովորում է Երևանի պետական համալսարանի ժուռնալիստիկայի ֆակուլտետում։ 2020 թվականի հունիսից աշխատել է Infocom.am-ի փաստերի ստուգման թիմում։ 2022 թվականի հունվարից աշխատում է «Փաստերի ստուգման հարթակում»՝ որպես լրագրող։
Շուշան Ստեփանյանն ավարտել է Երևանի պետական համալսարանի ժուռնալիտիկայի ֆակուլտետը՝ ստանալով մագիստրոսի կոչում։
Աշխատել է որպես լրագրող մի շարք լրատվական կայքերում։Հաղթող է ճանաչվել «Օքսեջեն» հիմնադրամի հայտարարած «Կանայք աշխատաշուկայում.բացահայտե՛նք խոչընդոտները» թեմայով հետաքննական լրագրողական աշխատանքների մրցույթում։ 2019 թվականին ստացել է խրախուսական մրցանակ DVV International Armenia կազմակերպության կողմից բանտային կրթության վերաբերյալ լրագրողական աշխատանքի համար։ 2019 թվականից աշխատում է «Իրազեկ քաղաքացիների միավորում» ՀԿ-ում՝ որպես մեդիա մոնիթորինգի մասնագետ։ 2020թ․ սեպտեմբերից աշխատում է «Փաստերի ստուգման հարթակում»՝ որպես լրագրող:
Մհեր Թարոյանը 2020 թ․-ին ավարտել է ԵՊՀ Ժուռնալիստիկայի ֆակուլտետը։ 2019-2020 թթ․-ին աշխատել է «Քաղաքական երկխոսություն» ՀԿ-ում՝ որպես կազմակերպության հաղորդակցության պատասխանատու։ 2021 թ․-ի մարտից աշխատում է «Իրազեկ քաղաքացիների միավորում» ՀԿ-ում՝ որպես մեդիա մոնիթորինգի մասնագետ։
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens